als_Latn dik_Latn sag_Latn
Ardhja e papa Françeskut më shumë sesa një vizitë historike në Shqipëri, ishte një mesazh i fortë për botën. Kështu e analizon kryeministri i Shqipërisë Edi Rama, qëndrimin një ditor të atit të shenjtë më 21 shtator në tiranë, në një shkrim me titull: “në prag të luftës, papa Francesku jep nje mesazh thelbësor per unitetin dhe shpresën”. Rama thekson se kreu i Vatikanit zgjodhi një vend ku myslimanët bashkëjetojnë me katolikët për të evidentuar neojën e besimit dhe unitetit, në një kohë kur paqja në botë përballet me kërcënimin e grupeve ekstremiste, që luftojnë në emër të zotit. Ati i shenjtë erdhi në Shqipëri jo vetëm për ti dërguar një mesazh shqiptarëve ose qytetarëve të këtij rajoni, por një mesazh të gjithë evropes për nevojën e besimit dhe unitetit dhe tejkalimin e kufijve dhe limiteve të se tashmes, në mënyrë që të mbrojmë të ardhmen e përbashkët. Jemi dëshmitarë të përhapjes së mesazheve djallëzore në emër të besimeve dhe duhet të kuptojmë, të mëdhenj e të vegjël, se çështja e përbashkët është frenimi i përhapjes së këtij mesazhi. Evropa perëndimore dhe Ballkani perëndimor së bashku. Të krishterë e myslimanë se bashku. Kreu i qeverisë shqiptare vijon editorialin e tij duke theksuar se vizita e parë e papës në Evropë, në një nga vendet e varfra si Shqipëria, është një inkurajim për integrimin e Ballkanit në Evropë.
als_Latn